CELEX: 62008TN0180
Language: sl
Date: 2008-05-15 00:00:00
Title: Zadeva T-180/08 P: Pritožba, ki jo je 15. maja 2008 vložil Giuseppe Tiralongo zoper sklep Sodišča za uslužbence z dne 6. marca 2008 v zadevi Tiralongo proti Komisiji, F-55/07

5.7.2008   
            
            
               SL
            
            
               Uradni list Evropske unije
            
            
               C 171/45
            
         Pritožba, ki jo je 15. maja 2008 vložil Giuseppe Tiralongo zoper sklep Sodišča za uslužbence z dne 6. marca 2008 v zadevi Tiralongo proti Komisiji, F-55/07
   (Zadeva T-180/08 P)
   (2008/C 171/86)
   Jezik postopka: italijanščina
   Stranki
   
      Pritožnik: Giuseppe Tiralongo (Ladispoli, Italija) (zastopniki: F. Sciaudone, odvetnik, R. Sciaudone, odvetnik, S. Frazzani, odvetnik)
   
      Druga stranka v postopku: Komisija Evropskih skupnosti
   Predlogi pritožnika:
   
               —
            
            
               izpodbijani sklep z dne 6. marca 2008 v zadevi F-55/07 naj se razveljavi in zadeva vrne Sodišču za uslužbence, da jo ob upoštevanju navedb Sodišča prve stopnje obravnava po vsebini;
            
         
               —
            
            
               Komisiji naj se naloži plačilo stroškov tega postopka in postopka v zadevi F-55/07.
            
         Pritožbeni razlogi in bistvene trditve
   Pritožnik v utemeljitev svojih predlogov navaja:
   
               —
            
            
               napačno uporabo sodne prakse na področju samostojnosti pravnih sredstev. Sodišče za uslužbence je ravnalo nepravilno, ko je v zadevi, v kateri je škoda nastala zaradi nezakonitega ravnanja uporabilo pravna načela, ki se nanašajo na povračilo škode, nastale zaradi nezakonitosti aktov.
            
         
               —
            
            
               pomanjkljivo obrazložitev izpodbijanega sklepa v delu, v katerem izrecno zatrjuje, da se tri vrste nezakonitosti, ki jih pritožnik očita Komisiji v zvezi z njenim ravnanjem, dejansko nanašajo na nezakonitost določenih aktov;
            
         
               —
            
            
               napačno razlago sodne prakse na področju samostojnosti pravnih sredstev. Sodišče za uslužbence je zlasti napačno menilo, da načelo samostojnosti pravnih sredstev v obravnavani zadevi ne more veljati.
            
         
               —
            
            
               pomanjkljivo obrazložitev v zvezi z odškodninskim zahtevkom za nepremoženjsko škodo. V nasprotju s številnimi trditvami, ki jih je obširno navedel pritožnik za utemeljitev vzročne zveze med nepremoženjsko škodo in ravnanjem Komisije, v sklepu z ničemer niso obrazloženi razlogi za zavrnitev teh trditev.